Strutiniai paukščiai

† Palaeotididae Houde & Haubold 1987
 † Struthiolithidae Vjalov 1971

  Somalinis strutis (Struthio molybdophanes)
 Afrikinio stručio (Struthio camelus) porūšiai:
  Sahelinis strutis Struthio camelus camelus
  Masajinis strutis Struthio camelus massaicus
  Pietų Afrikos strutis Struthio camelus australis

 Šeima: Struthionidae – Strutiniai
 † Pachystruthio Kretzoi, 1954
 † Palaeotis Lambrecht, 1928
 Struthio – Stručiai Linnaeus, 1758

Strutiniai paukščiai (Struthioniformes) – šiuolaikinių paukščių būrys.

Evoliucijos istorija 
Ankstyviausios į stručius panašių paukščių fosilijos yra paleoceno epochos, kurių taksonai iš Europos. Palaeotis ir Remiornis gentys iš viduriniojo eoceno, o tiksliai neįvardintos kitų beketerių paukščių (Palaeognathae) būrio liekanos yra žinomos iš Europos ir Afrikos eoceno ir oligoceno epochų. Pastrieji ir galėjo būti ankstyvieji stručių giminaičiai, tačiau jų statusas iki šiol nežinomas, nes jie gali priklausyti skirtingiems nuo strutinių paukščių būrio kitiems beketerių paukščių taksonams.

Pirmosios strutinių paukščių būrio stručių (Struthio) genties rūšys evoliucionavo ankstyvojo mioceno epochoje.

Paplitimas 
Paplitę tik Afrikos savanose ir pusdykumėse į pietus nuo Sacharos. Anksčiau dar savaime gyveno Arabijos pusiasalyje ir Sirijoje. Pliocene ir pleistocene gyveno ir Ukrainos pietuose, Kazachijoje, Mongolijoje, o Kinijoje išnyko I–II šimtmetyje pr. m. e.

Apibūdinimas 
Tai labai stambūs, neskraidantys paukščiai. Tarp gyvuojančių paukščių rūšių stambiausi paukščiai, iki 2,8 m ūgio, ir iki 156,8 kg svorio. Jų stiprios kojos su 3 arba tik 2 pirštais. Pečių juostoje mentė suaugusi su korakoidu, o raktikauliai rudimentiniai arba visai sunykę. Plunksnos nediferencijuotos į grupes, šoninės jų šakelės nesusisukusios į vėtykles. Ant krūtinės yra raginė trynė. Tokią trynę turėjo ir dinozaurai. Patinai turi kopuliacijos organą.

Paplitę Afrikoje, dalis jų išnykusios populiacijos gyveno ir Azijos Artimuosiuose Rytuose.

Būrio kasifikacija 
Anot IOC World Bird List v2019 sudaryto sąrašo, būryje 1 šeima, 1 gentis, 2 rūšys ir 4 porūšiai.
 Šeima: Struthionidae – Strutiniai
 Gentis: Struthio Linnaeus, 1758 – Stručiai
 Rūšis: Struthio camelus Linnaeus, 1758 – Afrikinis strutis; savaime paplitęs Afrikos vakaruose, centro šiaurinėje dalyje, rytuose, pietvakariuose.
 Porūšis † S. c. syriacus Rothschild, 1919; iki išnykimo buvo paplitęs Sirijoje ir Arabijos dykumoje.
 Porūšis: S. c. camelus Linnaeus, 1758; porūšio populiacijos gyvena pietų Maroke ir Mauritanijoje ir nuo čia iki pietinio Egipto, Eritrejos, šiaurinės ir vakarinės Etiopijos. Ir į pietus iki Kamerūno ir šiaurinės Ugandos.
 Porūšis: S. c. massaicus Neumann, 1898; pietinėje Kenijoje ir centrinėje Tanzanijoje.
 Porūšis: S. c. australis Gurney Sr, 1868; Pietinėje Afrikoje.
 Rūšis: Struthio molybdophanes Reichenow, 1883 – Somalinis strutis; savaiminiai Somalyje ir šiaurinėje Kenijoje.

Strutinių paukščių fosilijos 
 † Pachystruthio dmanisensis Burchak-Abramovich and Vekua, 1990
 † Pachystruthio pannonicus Kretzoi, 1954
 † Pachystruthio transcaucasicus Burchak-Abramovich & Vekua, 1971
 † Palaeotis weigelti Lambrecht, 1928
Stručių (Struthio) genties fosilijų sąrašą žiurėti čia

Taip pat skaityti 
 Pasaulio stambiausios paukščių rūšys

Šaltiniai 

Beketeriai paukščiai